કસુંબલ લોકડાયરાનું ભવ્ય આયોજન જૈનાચાર્ય પૂ. રાજયશસૂરીશ્વરજી મ.સા. અને જૈન સાધ્વીજી પૂ. બેન મ.સા.નાં આશિષ અને પ્રેરણાથી થયું હતું. યુવા જૈન મુનિ પૂ. યશેશયશ મ.સા.નું સતત લાગણીભર્યું માર્ગદર્શન રહ્યું હતું. સંયોજન ઝવેરચંદ મેઘાણીના પૌત્ર પિનાકી નાનકભાઈ મેઘાણી અને ઝવેરચંદ મેઘાણી સ્મૃતિ સંસ્થાનનું હતું. રાષ્ટ્રીય શાયર ઝવેરચંદ મેઘાણીની સ્મૃતિને જીવંત રાખવા અને એમનાં જીવન, કાર્ય અને સાહિત્યના પ્રચાર-પ્રસારની વિવિધલક્ષી પ્રવૃત્ત્િ।ઓને વેગ આપવા તથા નવી પેઢીમાં દેશભકિતની ભાવના અને જીવન-મૂલ્યોનું સંસ્કાર-સિંચન થાય તે માટે પિનાકી મેઘાણી અને ઝવેરચંદ મેઘાણી સ્મૃતિ સંસ્થાન સવિશેષ પ્રયત્નશીલ છે. મહામહોત્સવનું સમસ્ત આયોજન અખિલ ભારતીય પ્રવર્તિની પદ પ્રદાન સમારોહ સમિતિ તથા શ્રી ચંદ્ર-સંઘયશા સ્મૃતિ ટ્રસ્ટ, અમદાવાદ દ્વારા થયું હતું.